ફતેપુરા. દાહોદ જીલ્લાના ફતેપુરા તાલુકાના વતની રીતેશભાઇ પટેલની ભારત સરકારના રેલ્વે મંત્રાલયના પશ્રિચમ ઝોનમાો ડીરેક્ટર તરીકે નિયુક્તિ કરાતા ફતેપુરામાં ખુશીનો માહોલ જોવા મળ્યો હતો. ભારત સરકાર દ્વારા રીતેશભાઇ પટેલની ડીરેક્ટર તરીકે નિયુક્તિ કરાતા ફતેપુરાના ગ્રામજનોએ મોઢુ મીઠુ કરાવી સાલ ઓઢાવી ફુલહાર પહેરાવી બહુમાન કર્યું હતું. રાત્રિ દરમિયાન ફતેપુરામાં આતશબાજી સાથે ખુશીમાં વિજય સરઘસ પણ કાઢવામાં આવ્યું હતું. આ નિયુક્તિ બદલ રીતેશભાઇએ કેન્દ્રીય મંત્રી જસવંતસિંહ ભાભોરનો આભાર વ્યકત કર્યો હતો. ફતેપુરા તાલુકા ના ધારાસભ્ય રમેશભાઈ કટારા, જીલ્લા ભાજપ પ્રમુખ શંકરભાઈ આમલીયારે પણ મોઢુ મીઠું કરાવી,શાલ ઓઢાઢી શુભેચ્છા પાઠવી હતી.